കേരള, ബംഗാള് വിദ്യാര്ഥികള്ക്ക് കോവിഡെന്ന് മന്ത്രി കെ സുധാകര് ഹൊറമാവുവില് ക്രിസ്ത്യന് നഴ്സിങ് കോളജ് അടച്ചു പൂട്ടാന് നിര്ദേശം സൂപ്പി വാണിമേല് മംഗളുറു: www.kasargodvartha.com 04.09.2021 വിദ്യാര്ഥികളില് കോവിഡ് ലക്ഷണം കണ്ടെത്തിയതിനെ തുടര്ന്ന് ബെംഗളുറു ഹൊറമാവുവില് പ്രവര്ത്തിക്കുന്ന കോലാര് ഗോള്ഡ് ഫീല്ഡ്സ് കെജിഎഫ് ക്രിസ്ത്യന് നഴ്സിങ് കോളജ് താല്കാലികമായി അടച്ചിടാന് നിര്ദേശം. ആരോഗ്യമെഡികല് വിദ്യാഭ്യാസ മന്ത്രി കെ സുധാകര് കോളജില് സന്ദര്ശനം നടത്തിയ ശേഷമാണ് നടപടി.ഈ സ്ഥാപനത്തിലെ 300 വിദ്യാര്ഥികളില് 34 പേരാണ് കോവിഡ് പോസിറ്റീവായതെന്ന് മന്ത്രി പറഞ്ഞു. ഇവരെല്ലാം കേരളം, പശ്ചിമ ബംഗാള് സംസ്ഥാനങ്ങളില് നിന്നുള്ളവരാണ്. കര്ണാടക ഒരു എജുകേഷന് ഹബാണ്. ഇവിടെ 800 നഴ്സിങ് കോളജുകള് പ്രവര്ത്തിക്കുന്നു. രാജ്യത്തിന്റെ നാനാഭാഗങ്ങളില് നിന്നുള്ളവരാണ് വിദ്യാര്ഥികള്. കേരളത്തില് നിന്ന് വരുന്ന വിദ്യാര്ഥികള് ആര് ടിപിസിആര് നെഗറ്റീവ് സെര്ടിഫികറ്റ് ഹാജരാക്കുന്നുണ്ടെന്ന് എല്ലാ സ്ഥാപന മേധാവികളും ഉറപ്പു വരുത്തണംമന്ത്രി കൂട്ടിച്ചേര്ത്തു. പോസിറ്റീവായ വിദ്യാര്ഥികളെ കോവിഡ് കെയര് സെന്ററുകളിലേക്ക് മാറ്റി. ഇവരുടെ നെഗറ്റീവ് റിപോര്ട് വരും വരെ കോളജ് അടച്ചിടാന് അധികൃതര് നടപടിയാരംഭിച്ചു. കോളജിന് ചുറ്റുവട്ടത്ത് 800 ഓളം കുടുംബങ്ങള് താമസിക്കുന്ന പ്രദേശം മൈക്രോ കണ്ടയ്ന്മെന്റ് സോണായി പ്രഖ്യാപിച്ചിട്ടുണ്ട്.